Macavity the Mystery Cat (Song)/Hungarian

The Hungarian lyrics for "Macavity the Mystery Cat", translated by Romhányi József for Budapest 1983.

Lyrics
 "Sam Mitsegél"

Sam Mitsegél vagy más nevén a hírhedt Puhatalp Ki látta őt, a rémületbe biztos belehalt, Nála csődöt mond a Scotland Yard, a titkos ügyosztály, Ha rajtaütnek hirtelen, Sam Mitsegél tovaszáll! Sam Mitsegél a Newton szabta tételeknek fittyet hány, Ha kell, a légben fenn lebeg, vagy elrepül egy piszkafán, Tud felzuhanni lentről is, és néha vízen jár, De kapd csak el a tetthelyen, Sam Mitsegél tovaszáll! Lesd a háztetőn, a föld alatt, a bányatóban, bár Minden fáradságod céltalan, Sam Mitsegél tovaszáll!

Sam Mitsegél oly ösztövér, a szőre színe rőt, Tompa cimpa, törpe, tömpe orr a kandi szem előtt. Sok ránc az íves homlokán, ez fondor észt takar, A bajsza kajla és kobakja búbja szinte tar. A feje, mint az inga ing, és előre is döf, Ha azt hinnéd, hogy szundikál, oly éber, mint egy őr! Sam Mitsegél, Sam Mitsegél , a páratlan Sam Mitsegél A bűn, a vétek démona, ki lompos macska bőrben él A rút sikátort bújja tán, vagy réten kóricál, Egy biztos, hogy a tetthelyről Sam Mitsegél tovaszáll !

És a többi macska lény ki még megúszta szárazón Mint Ben Mikerring ? Vagy Mindleveri ? Vagy Bill Repfezo ? Csak Hallgatag kis bandatag, csak néma szolga mind ! Ha ő a bűn napóleonja szól vagy eggyet int !

A nevén még nincs szégyenfolt, De tudjuk, a kártyában csalt! Róla nem készült még mancslenyomat, Nem őrzi a Scotland Yard Ha tejnek, vajnak lába kelt, Ha elszelelt az ékszered, Ha a sonka csonka csont csupán, Ha a pincsi sírva szédeleg, Ha az ablak szárnya szegve, És a rácsa csálén áll, Nézd meg jól, de láss csodát: Sam Mitsegél tovaszáll!

Sam Mitsegél, ,Sam Mitsegél a páratlan Sam Mitsegél , Bűnök, vétkek démona, ki lompos macska bőrben él A rút sikátort bújja tán, vagy réten kóricál, Egy biztos, hogy a tetthelyről Sam Mitsegél , Sam Mitsegél, Sam Mitsegél , Sam Mitsegél, Egy biztos, hogy a tetthelyről Sam Mitsegél tovaszáll!